158 
temmelig stort Antal. Sjeldnere ere Limnæa stagnalis, L. palustris, 
L. ovata var. inflata og L. auricularia. Paa og under Stene ved 
Bredden af et Par af vore større Søer (Sorø Sø og Esrom Sø) 
har Hr. H. Lynge iagttaget den lille Hydrobia steini. Om den 
anden af vore Ferskvands-Hydrobier: H. ulvæ var. ventrosa 1 ), der 
af Lynge er fundet i Tiis Sø, lever paa lignende Lokaliteter, er 
mig ikke bekendt. Som Eksempler paa, hvilke Arter jeg har 
truffet ved Siden af hinanden paa Stenbund ved Søbredderne, kan 
jeg anføre følgende: 
I Solbjærg Sø ( zl h 98): Neritina fluviatilis h., Bythinia 
tentaculata s., B. leachi, Limnæa stagnalis s., L. palustris s., L. 
ovata var. obtusa m., Physa fontinalis m. Hyppigheden veksler 
stærkt paa de forskellige Steder. Paa ca. 1 M.s Dybde fandt jeg: 
Neritina fluviatilis m., Bythinia tentaculata m., Physa fontinalis m. 
I Fursøen paa l U — 3 U M.s Dybde ( 5 /6 97): Neritina fluvi¬ 
atilis h. h., Limnæa palustris s.s. og Planorbis umbilicatus s.s. I 
September 98 iagttog jeg tæt ved Bredden : Neritina fluviatilis h., 
Bythinia tentaculata s.s., Limnæa palustris s.s., L. ovata var. inflata 
s.s., L. auricularia s.s. Desværre har jeg hidtil ikke haft Lejlighed 
til at foretage omfattende Skrubninger i nogen af vore større Søer, 
og jeg ved derfor kun lidet om, hvorledes de Former, der ikke 
tilhøre den beskyttede Breds Fauna, ere fordelte. De fleste af vore 
Sneglearter — om ikke alle — have Forkærlighed for de Steder, 
hvor der er en rig Vegetation af større Planter f. Eks. Potamogeton 
lucens. Muslingerne ere derimod talrige ogsaa dér, hvor Bund¬ 
vegetationen kun bestaar af Mikrofyter. 
Grænsen mellem Breddens og det dybere Vands Fauna er ikke 
skarp. (Af Mangel paa omfattende Kendskab til den bathymetriske 
Udbredelse af de Former, der træffes paa dybere Vand, er jeg 
ikke i Stand til at foretage nogen Inddeling af disse efter deres 
forskellige Udbredelse). Adskillige af de Former, der ikke tilhøre 
Breddens Fauna, optræde allerede paa temmelig grundt Vand. I 
Denne Form er hyppigere i Brakvand end i Ferskvand. 
